CELEX: 22012D0190
Language: sl
Date: 2012-09-28 00:00:00
Title: Sklep Skupnega odbora EGP št. 190/2012 z dne 28. septembra 2012 o spremembi Protokola 47 (o odpravi tehničnih ovir v trgovini z vinom) k Sporazumu EGP

13.12.2012   
            
            
               SL
            
            
               Uradni list Evropske unije
            
            
               L 341/44
            
         SKLEP SKUPNEGA ODBORA EGP
   št. 190/2012
   z dne 28. septembra 2012
   o spremembi Protokola 47 (o odpravi tehničnih ovir v trgovini z vinom) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum) in zlasti člena 98 Sporazuma,
   ob upoštevanju naslednjega:
   
               (1)
            
            
               Izvedbeno uredbo Komisije (EU) št. 670/2011 z dne 12. julija 2011 o spremembi Uredbe (ES) št. 607/2009 o določitvi nekaterih podrobnih pravil za izvajanje Uredbe Sveta (ES) št. 479/2008 v zvezi z zaščitenimi označbami porekla in geografskimi označbami, tradicionalnimi izrazi, označevanjem in predstavitvijo nekaterih proizvodov iz vinskega sektorja (1) je treba vključiti v Sporazum.
            
         
               (2)
            
            
               Uredba Komisije (ES) št. 1793/2003 (2), ki je vključena v Sporazum, ni več veljavna in jo je zato treba razveljaviti v Sporazumu.
            
         
               (3)
            
            
               Ta sklep se nanaša na zakonodajo v zvezi z vinom. Zakonodaja v zvezi z vinom se ne uporablja za Lihtenštajn, dokler je nanj razširjena uporaba Sporazuma med Evropsko skupnostjo in Švicarsko konfederacijo o trgovini s kmetijskimi proizvodi, kakor je navedeno v sedmem odstavku uvoda k Protokolu 47 k Sporazumu. Ta sklep se zato ne uporablja za Lihtenštajn –
            
         SPREJEL NASLEDNJI SKLEP:
   Člen 1
   Protokol 47 k Sporazumu EGP se spremeni:
   
               1.
            
            
               točka 7 (Uredba Komisije (ES) št. 1793/2003) se črta;
            
         
               2.
            
            
               za točko 11 (Uredba Komisije (ES) št. 607/2009) se vstavi naslednje:
               
                           „—
                        
                        
                           
                              32011 R 0670: Izvedbena uredba Komisije (EU) št. 670/2011 z dne 12. julija 2011 (UL L 183, 13.7.2011, str. 6).
                        
                     V tem sporazumu veljajo določbe Uredbe v skladu z naslednjimi prilagoditvami:
               Členu 70a se doda naslednje besedilo:
               
                  ‚Države Efte uporabljajo, kadar jih to zadeva, postopke iz člena 70a(1)(b), člena 70a(2) in (4).‘ “
               
            
         Člen 2
   Besedilo Izvedbene uredbe (EU) št. 670/2011 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 1. novembra 2012 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma EGP (3), ali na dan začetka veljavnosti Sklepa Skupnega odbora EGP št. 102/2012 z dne 30. aprila 2012 (4), če slednje nastopi pozneje.
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 28. septembra 2012
      
         
            Za Skupni odbor EGP
         
         
            Predsednik
         
         Atle LEIKVOLL
      
   
   
      (1)  UL L 183, 13.7.2011, str. 6.
   
      (2)  UL L 262, 14.10.2003, str. 10.
   
      (3)  Navedena ni nobena ustavna zahteva.
   
      (4)  UL L 248, 13.9.2012, str. 40.